# Tanavela

Tanavela (Tanavelle en francés) es una comuna auvernhata, situada dins lo departament del Cantal e la region d'Auvèrnhe Ròse Aups, ancianament d'Auvèrnhe.

## Geografia

* Lo borg de Tanavela es sus un puèg que domina la planesa de qualques desenats de mètres, siti de defensa utilizat per un chastèl fòrt (rasat en 1572).

### Perimètre delh territòri

Comunas confrontantas de Tanavela :
| Valuèjol | Rofiac | |
| Paulhac | | Vialadieu |
| | Las Tèrnas | |

## Toponimia

Las fòrmas ancianas son in villam que vocatur Tanavellam, en 1065, in Tanavella, aecclesiam de Tanavella, en 1060-1108. Per los Féniés, Tanavèla seriá derivat de la raiç oronimica *tan-, una varianta de tar-, preceltica.. Xavier Delamarre parla pas de Tanavela, mas cita de noms gallés que començan per Tan- (tanno-, « euse », o nom de persona) e d'autra part, lo mot ualos, « sobeiran, prince », en rapòrt probable amb uellaunos, « mèstre, comandant ». Lo liam semantic entre la foncion de comandament e un vegetal, siaguèsse un albre, es pas evident, encara que los vegetals e animals podián aver, en gallés, un sens simbolic e religiós en mai de lor sens purament fisic; d'un autre costat, la situacion geografica de Tanavèla podiá èsser, dins l'Antiquitat, a l'origina de la preséncia d'una fortalesa e doncas d'una foncion de poder politic e militar. Fortalesa delhs euses ? fortalesa d'un òme que son nom deriva de l'euse ? Sens que nos eschapa totalament ? En tot cas, dins un territòri fòrtament marcat per la preséncia celtica, l'ipotèsi d'un nom gallés a una certana versemblança. La prononciacion es [tana'vilə] al borg (e tonic se muda sovent en [i] en auvernhàs) e [tana'belə] a Serièrs$^,$.

## Administracion

Lista delhs cònsols successius :
| Periòde | Periòde | Identitat | Etiqueta | Qualitat |
| 2001 | 2020 | Gilbert Chevalier | divèrs dreita | quadre |
| | 2001 | | | |
| Totas las donadas son pas encara conegudas. |||||
* Davant la refòrma cantonala de 2014, aplicada en 2015, la comuna èra delh canton de Canton de Sant Flor Sud; es ara delh canton de Sant Flor-2

## Demografia

modificar « persona »  v · d · m 
Evolucion demografica Populacion comunala actuala (2013): 241, totala: 250 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 705 | 563 | 678 | 676 | 674 | 617 | 513 | 508 | 520 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 466 | 454 | 408 | 421 | 450 | 405 | 437 | 423 | 475 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 410 | 403 | 389 | 379 | 380 | 346 | 336 | 309 | 300 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 270 | 259 | 240 | 213 | 219 | 250 | Cercar | 251 | 248 255 |
| 2009 | 2010 |
| 246 252 | 244 252 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Nòtas e referéncias
### Nòtas
### Referéncias

* ↑ IEO Cantal, Communes Cantal.xls.pdf
* ↑ Bénédicte Fénié, Jean-Jacques Fénié, Toponymie nord-occitane, edicions SudOuest, 2003, p. 84
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 247
* ↑ Xavier Delamarre, Dictionnaire de la Langue gauloise, ed. Errance, 2na edicion, 2008, p. 305 e 310
* ↑ taula d'orientacion al borg de Tanavela
* ↑ enquèsta Sivadon junh 2018
* Portal d'Auvèrnhe